b'\n_START_ARTICLE_\nIvar Kallion\n_START_PARAGRAPH_\nIvar Kallion (30. oktoober 1931 V\xc3\xb5ru \xe2\x80\x93 16. mai 2013) oli Eesti NSV riigi- ja parteitegelane ning tootmisjuht._NEWLINE_Ta l\xc3\xb5petas aastal 1950 V\xc3\xb5ru Keskkooli ja aastal 1955 Tallinna Pol\xc3\xbctehnilise Instituudi insener-elektriku kvalifikatsiooniga._NEWLINE_Ta t\xc3\xb6\xc3\xb6tas aastal 1955 Eesti NSV Kohaliku-, P\xc3\xb5levkivi- ja Keemiat\xc3\xb6\xc3\xb6stuse Ministeeriumi Kivi\xc3\xb5li P\xc3\xb5levkivi- ja Keemiakombinaadi valveinsenerina. Aastatel 1955\xe2\x80\x931959 tegutses ta ELKN\xc3\x9c Kivi\xc3\xb5li rajoonikomitee I sekret\xc3\xa4rina, aastatel 1959\xe2\x80\x931963 oli ta Tartu Kontrollaparatuuri Tehase direktor, aastatel 1963\xe2\x80\x931965 EKP Keskkomitee ja Eesti NSV Ministrite N\xc3\xb5ukogu Partei- ja Riigikontrolli Komitee esimehe aset\xc3\xa4itjana, aastatel 1965\xe2\x80\x931969 Eesti NSV Rahvakontrolli Komitee esimehe aset\xc3\xa4itjana, aastatel 1969\xe2\x80\x931971 EKP Keskkomitee t\xc3\xb6\xc3\xb6stuse- ja transpordi osakonna juhatajana. Aastatel 1971\xe2\x80\x931979 t\xc3\xb6\xc3\xb6tas ta Tallinna T\xc3\xb6\xc3\xb6rahva Saadikute N\xc3\xb5ukogu T\xc3\xa4itevkomitee esimehena. Aastatel 1979\xe2\x80\x931982 oli ta ETKVLi Kaubandusliku Inventari Tehase direktor, aastatel 1982\xe2\x80\x931988 ETKVLi T\xc3\xb6\xc3\xb6stuskoondise juhataja, aastatel 1988\xe2\x80\x931990 ETKVLi T\xc3\xb6\xc3\xb6stusvalitsuse juhataja, aastatel 1990\xe2\x80\x931991 Eesti Inseneride Liidun\xc3\xb5unik._NEWLINE_Ivar Kallion suri 16. mail 2013 ja maeti 30. mail 2013 Metsakalmistule.\n_START_SECTION_\nIsiklikku\n_START_PARAGRAPH_\nTa on olnud kaks korda abielus. Esimesest abielust on tal kaks t\xc3\xbctart. T\xc3\xbctar Karin on arhitektuuriajaloolane._NEWLINE_Tema hobideks oli huumori kollektsioneerimine (ta on v\xc3\xa4lja andnud mituk\xc3\xbcmmend nalja- ja anekdoodikogumikku), muusika ja kalap\xc3\xbc\xc3\xbck.'